
19. ПМС – 100 Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст.

22. Спецификата на конкретното училище от стандарта за институциите.
23. Наредба № 10 от 1 септември 2016 г. За организация на дейностите в училищното образование в сила от 01.09.2016 г. Издадена от министъра на образованието и науката, последни изм. и доп. ДВ. бр.50 от 20 юни 2025 г.
24. Наредба № 4 от 20 април 2017 г. За нормиране и заплащане на труда в сила от 01.01.2017 г., издадена от министъра на образованието и науката, последни изм. ДВ. бр.42 от 23 май 2025г.
25. Наредба № 11 от 1 септември 2016 г. За оценяване на резултатите от обучението на учениците в сила от 20.09.2016 г., издадена от министъра на образованието и науката, последни изм. и доп. ДВ. бр.65 от 8.08.2025 г.
26. Наредба №15 от 22 юли 2019г. За статута и професионалното развитие на учителите, директорите и другите педагогически специалисти в сила от 02.08.2019г. издадена от министъра на образованието и науката, последни изм. ДВ. бр.67 от 15 август 2025 г.
УВОД
Настоящата „Стратегия за развитие на СУ „Св.св. Кирил и Методий“ с промените за следващите 5 години с приложени план за действие и финансиране е разработена на основание чл. 70, чл. 263. (1) т.1 и чл. Чл. 269. (1) т.1 от ЗПУО и чл. 7 от ЗФУКПС, с последните промени от 2025 година. Планът за действие се разработва ЕЖЕГОДНО като, дейностите, нереализирани през съответната година на стратегическия период, се залагат като цели за следващ етап.
Стратегията за развитие на училището обхваща периода от 2023 до 2028 г. и надгражда първоначалната стратегия от 2016-2020 г. и 2020-2022 година, изградена на база промените в Закона за предучилищното и училищно образование от 2025 година и актуализирана своевременно с промяната на държавните образователни стандарти към 2025 година.
Стратегията е насочена към по-голяма стабилност и предсказуемост за развитието на училището на базата на задълбочен анализ на текущото състояние на институцията и определяне на външните и вътрешни фактори оказващи й влияние.
Основната цел на предложените интервенции е осигуряване на качествено и приобщаващо образование за всички ученици, възможност за усъвършенстване и развитие на педагогическите специалисти и изграждане на съвременна и адаптирана към образователните потребности среда. Стратегията цели и определяне на ключовите партньори, както и по-ефективното планиране на задачите и ресурсите през следващите пет години.

[bookmark: _Toc208348742] I. ИСТОРИЯ И СТАТУТ
СУ «Св.св. Кирил и Методий» гр. Средец има 37 годишна история и е със статут на Средищно училище в град Средец. В него се обучават 580 ученици от 1 до 12 клас от 53 педагогически специалисти. СУ- Средец  е неспециализирано общинско училище с изучаване на профил „Софтуерни и хардуерни науки“ до 2024 година и от учебната 2024-2025 профилът е променен на «Предприемачески».
Построено е през 1989 година и до момента интересът на родителите към училището е голям поради следните предимства:
· осигуряване на целодневна организация на обучение като средищно училище, осигуряваща пълноценна заетост на учениците в рамките на учебния процес за овладяване на ключовите компетентности;
· групи за целодневна организация- 8 броя, с осигурено обедно хранене, закуски, плод и мляко, транспорт;
· извънкласни дейности в 5 клуба по НП „Заедно в изкуствата и в спорта“ и 18 групи за занимания по интереси ;21 групи по проект „Успех за теб“ за учебната 2025/2026 година;
· спортни площадки за развитие на физическата активност и просторен училищен двор за комуникации;
· организиране и провеждане на Национални и регионални състезания и конкурси;
· добро партньорство с различните институции в града и областта
· целодневно медицинско обслужване
· едносменен режим на обучение от 2025-2026 учебна година
· добре оборудвани кабинети по предмети и квалифицирани преподаватели



Приоритет в дейността на училишето е повишаване качеството на образование по всички учебни предмети и постигане на добри резултати на НВО в IV, VII, X клас и ДЗИ.


        Резултати от НВО и ДЗИ в сравнителен план за определени учебни години.
Количествен анализ на резултатите от проведени НВО и ДЗИ за последните три години.


НВО - 4. клас
	 Учебна година
	Среден брой точки  по БЕЛ
	Среден брой точки по  математика
	Общ

	2025/2026
	66,66т.
	43,63т.
	55,14

	2024/2025
	32,45т.
	31,52т.
	31,99

	2023/2024
	40,82т.
	38,40т.
	39



НВО- 7. клас
	Учебна година
	Среден брой точки  по БЕЛ
	Среден брой точки по  математика

	2025/2026
	38,33
	14,77

	2024/2025
	37,64
	24,07

	2023/2024
	38,22
	23,34





НВО- 10. клас
	Учебна година
	Среден брой точки  по БЕЛ
	Среден брой точки по  математика

	2025/2026
	21,47
	12,39

	2024/2025
	22,45
	14,91

	2023/2024
	28,83
	17,02



     ДЗИ – 12. клас
	Учебна година
	Среден брой точки по БЕЛ
	Среден брой точки за училището- второ ДЗИ ПП

	2025/2026
	31,21т.
	География - 

	2024/2025
	54,91т.
	География-36,06т.
Философия-42,88т.
ИТ-18,17

	2023/2024
	38т.
	География-30,54т.
ИТ-15,50т.



Причините за ниските резултати от НВО  са:
· стрес и притеснение по време на изпита, 
· прибързаност при избора на отговор , 
· неправилно пренасяне в бланките за отговори, 
· сложността  при формулиране на въпросите от тестовете,
· натрупани дефицити по материала.
Като причина за ниските резултати може да се посочи и това, че за повече  от  80 % от учениците в училището българският език не е майчин. Голяма част от децата се отглеждат от един родител или от баби и дядовци, които не съумяват да полагат необходимите грижи за децата и неглижират  образованието им.

През годините  за подобряване на резултатите от НВО и ДЗИ са :
1. Осигурени часове за разширена подготовка по БЕЛ и математика.
2. Провеждане на консултации по всички предмети.
3. Включване в дейности и проекти за преодоляване на трудностите.
4. Осигуреност на помагала по предметите. Училището със собствени средства закупува необходимите помагала на учениците по БЕЛ и математика.
5. Провеждане на пробни НВО-та и ДЗИ-та.
6. Работа с родителите. Запознаване с формата на НВО- разяснителна кампания, родителски срещи .
7. Осигуряване на часове за обща подкрепа на учениците със слаби оценки.
8. Провеждане на открити уроци за приемственост между начален и прогимназиален етап.
9. Провеждане на дни на отворените врати в училище.
10. Съвместни дейности с родителите- Ден на четенето, Великден, Коледни базари и др.
11. Участие в проект „Подкрепа за успех“ и „Успех за теб“.
12. Включване на учениците в групи за занимания по интереси по математика.
13. Партньорства с различни образователни платформи.
14. Включване на учениците от I-ви до IV-ти  в ГЦОУД.
15. Организиране на инициативи за повишаване на грамотността.

      За учебната 2026/ 2027 година са набелязани и следните мерки:
1. Повече добри практики, които да се представят сред колегите.
2. Подобряване на комуникацията с родителите, с цел промяна на нагласите, ценностите. 
3. Осигуряване на допълнителни стипендии за отличниците от гимназиален етап- спонсори.
4. Участие в повече състезания и олимпиади.
5. Стимулиране на учениците чрез награди.
6. Работа по проект „Шанс за бъдеще“, съвместно с РУО гр. Бургас.
7. Партньорство със „Заедно в час“.
8. Участие в програмата  „Училища за пример“.
9. Участие в програмата “Компетентности на фокус”.

1. Анализ на вътрешните фактори и външните фактори и актуалното състояние на училището.
Като част от системата училището се влияе от националните и регионални политики в сферата на предучилищното и училищното образование. Влияние върху средата и реализираните дейности оказват различни външни и вътрешни фактори.
Анализът на влиянието на вътрешните и външните фактори на училищно ниво е направен в контекста на историята и развитието на училището, традиционните за училището ценности - осигуряване на качествено образование и подкрепа за развитието на всеки ученик, но и при отчитане на стратегическата рамка за европейско пространство за образование - насърчаване на добрите постижения в областта на основните умения и успешното завършване на образованието на всички ученици, образование за екологичния преход, повишаване на компетентността и мотивацията.
ПОЛИТИЧЕСКИ И СОЦИАЛНО-ИКОНОМИЧЕСКИ АНАЛИЗ:
1. След избухването на войната в Украйна в нашата община се заселиха бежанци, на които бе осигурена временна закрила. Към момента в училището се обучава един ученик от Украйна, като през миналата година един завърши средното си образование и успешно положи и двата ДЗИ и вече е студент в БДУ «Проф- д-р Асен Златаров». 
2. В училището се обучават ученици в мултикултурна среда, ученици в риск, настанени в Кризисен център и ЦНСТДМ.
3. Трудовата миграция, поради сложната политическа обстановка и нарастващият ръст на инфлацията, принуди редица семейства да потърсят препитание извън страната, което доведе и до преждевременно напускане на образователната система на техните деца. Действието на механизма за обхват даде своя положителен принос, но все още проблемът остава нерешен изцяло и училището има голям брой отпаднали ученици.
4. [bookmark: _Toc208348745]В града няма работещи предприятия , родителите пътуват до областния град Бургас и често записват децата си в училища близо до техните работни места.

SWOT АНАЛИЗ ПО КРИТЕРИИ ЗА КАЧЕСТВО ЗА 2025-2026 ГОД.
*Слабите страни се залагат като възможности и дейности за постигане на оперативните цели.

	Силни страни
· Дългогодишни традиции и резултати в образователно- възпитателната дейност, съобразена с динамичното социално-икономическо развитие на община Средец и региона;
· Централно за община Средец местоположение, което го прави достъпно и за пътуващи ученици от други населени места и му дава статут на средищно училище. 
· Много добра система на организация на всички видове дейности, съгласуваност и отчетност на резултатите.
· Актуално профилирано обучение, ориентирано към пазара на труда – осъществява обучение в една профилирана паралелка.  
· Оборудвани кабинети по предмети;
· Квалифициран учителски състав;
· Наличие на съвременна техника и компютърни кабинети;
· Изградени локални мрежи и Wi-Fi;
· Удобни мобилни връзки с колектива на училището;
· Работа по проекти;
· Умение за планиране;
· Постижения на конкурси, състезания и др.
· Осъществен училищен и държавен прием за уч. 2025-2026 за VІІІ клас.
· Осигурена целодневна организация на обучението  за учениците от I до VII клас
· Добро взаимодействие с външните институции.
	Слаби страни
· Липса на мотивация у голяма част от учениците за системен учебен труд;
· Липса на последователност и постоянство при употребата на българския език от учениците;
· Увеличаващ се брой на напусналите ученици, поради социални причини, незаинтересованост и заминаване в чужбина;
· Пропуски в осъществяването на ефективен контрол върху дисциплината на учениците;
· Недостатъчно ефективни иновационни методи на преподаване у някои преподаватели.
· Незадоволителни резултати от ДЗИ по БЕЛ и втори ДЗИ – под средните за областта;
· Голям брой отсъствия по уважителни и неуважителни причини.
· Нужда от продължаваща квалификация.
· Нужда от подобрение на физическата среда.


	Възможности (Дейности за преодоляване на рисковете)
· Анализ на демографската перспектива на община Средец и региона в период 3-5 години;
· Привеждане на план-приема на училището в съответствие с демографските тенденции в период 2023-2028 г.;
· Превръщането на дейността по приема за следващата учебна година в първостепенна задача;
· Изграждане на система за проследяване на реализацията на учениците;
· Повишаване на квалификацията и обмяна на добри педагогически практики сред учителите;
· Ефективен контрол върху опазването на материално-техническата база;
· Прилагане на иновативни методи и подходи в учебната и възпитателна работа с учащите се;
· Активно включване на педагози и ученици в разработване на проекти и работа с електронни образователни ресурси;

	Рискове
· Ниска степен на раждаемост;
· Увеличаване на относителния дял на децата в неравностойно социално положение;
· Ориентиране на учениците след VІІ клас към профилираните и професионални гимназии в гр. Бургас;
· Наличие на безработица и икономическа несигурност;
· Постоянен ръст на миграция;
· Недостатъчно опазване и поддържане на материално-техническата база;
· Растящата незаинтересованост от страна на родителите и обществото по отношение на резултатите от обучението;
· Голям брой отсъствия по уважителни и неуважителни причини.





ИЗВОД

Извършеният SWOT анализ показа, че въпреки подобряващата се материална среда продължаващата квалификация на педагогическите специалисти и усъвършенстване методите на преподаване, съществуват възможности за повишаване на качеството на осъществяваното образование и предоставяната подкрепа за личностно развитие на учениците.
Изграждането на сплотена училищна общност ще повлияе положително на проблеми, свързани с мотивацията, екипната работа, отсъствията, образователните резултати.
Нормативната уредба посочва родителя като равностоен участник в образователния процес, но все още привличането и ефективното сътрудничество с част от родителите е предизвикателство пред екипа.
Успешен подход за решаване на възникващите проблеми е търсенето на сътрудничество в училището и извън него със заинтересованите страни и обществените организации.

2. ВИЗИЯ ЗА РАЗВИТИЕТО НА УЧИЛИЩЕТО

Средно училище „Св.св. Кирил и Методий” е общинско средищно училище, в което се обучават ученици от  I до XII клас. В  училището се осъществява общообразователна подготовка ( І – VII клас	) и профилирана подготовка в гимназиален етап. 
Училището осъществява следния прием:
· В I клас – ученици от гр. Средец и селата Дюлево и Драчево, навършили съответната възраст, съгласно ЗПУО;
· В V клас – ученици от гр. Средец и селата Дюлево и Драчево;
· В VIII клас –ученици от община Средец, след завършено основно образование;
· В XI клас – ученици, от община Средец, след завършена I степен на гимназиален етап.

СУ „Св.св. Кирил и Методий” – гр. Средец – се стреми да осигури  висококачествен образователно - възпитателен процес, адекватно ориентиран към динамично променящия се съвременен свят. Осигуряване на качество на образованието , насочено към овладяване на ключови компетентности и уменията на 21 век, като се поставя в центъра благополучието на учениците и педагогическите специалисти. Училището е място за личностно развитие, равен достъп, социална подкрепа и формиране на отговорни граждани.

Необходимо  е да се работи за формиране на личности, притежаващи ключовите компетентности, необходими за успешна личностна и професионална реализация и активен граждански живот в съвременните общности, постигане на функционална грамотност и приложимост на усвоените теоретични знания в ежедневието.
Средно училище „Св.св. Кирил и Методий” е училище с конкурентна образователна и възпитателна среда, подкрепяща и насърчаваща разгръщането на потенциала на всеки ученик, стимулираща творческото и личностното му развитие и подготвяща го за успешна социална реализация във времето на разширяваща се глобализация и засилваща се конкуренция. Изградена е  силна, сплотена и активна автономна общност.

Визията на СУ „Св.св. Кирил и Методий “ е да бъде училище, което предоставя качествено образование и подкрепа на всеки ученик, независимо от етноса в съответствие с възрастта, потребностите, способностите и интересите му с цел неговото интелектуално, нравствено и физическо развитие и усъвършенстване. Запазване на традиционните ценности и прилагане на образователни методи, които изграждат компетентни млади хора с потенциал за бъдеща реализация в променяща се среда, способни и мотивирани да работят за напредъка на България.


3. ВОДЕЩИ ПРИНЦИПИ/ЦЕННОСТИ ЗА РАЗВИТИЕ НА УЧИЛИЩЕТО
Формулирайки ценностите за развитието на училището ние се водим от принципите на демократичния образователен модел, но едновременно с това се стремим да запазим традициите и качеството на българското образование. Нашите ценности са изградени във времето и са формулирани от учителите и учениците.
Ориентираност към личността е нашият водещ принцип. Отчитайки колко уникален е всеки човек ние се стремим да индивидуализираме предоставяното образование и подкрепа и  за намерим път към всяко дете.
Равен достъп за всеки ученик, като се осигури качествено образование, отговарящо на нуждите и способностите му.
Взаимно уважение, равнопоставеност и лична свобода са основа на отношенията и действията на всички членове на училищната общност. Ние вярваме, че свободата се осъществява в рамките на ненарушаване на чужди права и неприкосновеност и трябва да гарантира собствената и чужда безопасност.
Естественият стремеж за учене е заложен у всеки човек и се проявява в условия на свобода, а училището трябва д аосигури и гарантира за учениците.
Плуралистично учене - ние вярваме, че човек учи отвсякъде, по всяко време и по различни начини. Това определя разнообразието от средства и методи, които прилагаме, за да постигаве образователните цели, които си поставяме. Етап от пътя е личният опит и грешката, които се допускат в процеса на учене.
Училището подкрепя, развива и стимулира сътрудничество между учениците, а не конкуренцията на всяка цена между тях.
Въвеждане на нови техники и технологии, което ще даде възможнжст за прилагане на разнообразни методи на преподаване, ще динамизира процеса на учене и ще направи учениците активни участници.
Запазване на традициите е важно за нас, защото ние вярваме, че пазейки ценностите, уменията и практиките, които отразяват същността ни, можем да стигнем навсякъде, без да загубим себе си и пътя.



4. СТРАТЕГИЧЕСКИ ЦЕЛИ И СПЕЦИФИЧНИ ЗА ИНСТИТУЦИЯТА ЦЕЛИ
Стратегическите цели  на СУ са ориентирани към постиженията на образователните политики в страната ни и тези от ЕС. Отчитат се националните традиции, регионалните тенденции и общински политики на българското образование. Водещ приоритет, във връзка с профилираното обучение по „Софтуерни и хардуерни науки“ и „Предприемачество“ е ефективното прилагане на информационните и комуникационни технологии, иновации в образованието и изграждането на вътрешна информационно-комуникационна структура.
На преден план се извежда:
· Повишаване качеството на обучение и осигуряване на условия за пълноценно развитие на подрастващите;
· Подобряване на резултатите от обучението по всички учебни предмети;
· Повишаване на резултатите от НВО –IV, VII, X клас  и ДЗИ БЕЛ, и Второ ДЗИ;
· Внедряване на компетентностния подход в образователния процес;
· Повишаване на квалификацията на учителите и поощряване за използване на иновации;
· Усъвършенстване на дигиталните умения на учениците;
· Формиране на компетентности в областта на природните науки , инициативност и предприемчивост, развиване на умения за работа в екип за самооценяване;
·  Изграждане на интелектуалното, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му;
Отчетени са състоянието и потребностите на училищните резултати към момента, потребностите на човешките ресурси и нуждата им от подкрепа, както и ролята на училището, като обществен фактор в системата на образователните институции в общината и региона.

5. ПРИОРИТЕТНИ ОБЛАСТИ
5.1. Качество на образованието и мерки за неговото повишаване
Стратегическа цел на училището е повишаване на качеството на предоставяното образование. За реализацията на тази цел са разработени мерки, съобразени със спецификата на институцията. Мерките целят непрекъснато подобряване на условията и разработване на ефективна училищна система за осигуряване на качеството на образованието. Предвидените мерки са съобразени с принципите и изискванията към институциите за усъвършенстване на процесите за управление на качеството, с националните и регионалните приоритети и със Стратегическа рамка за развитие на образованието, обучението и ученето в Република България /2021-2030/.
      5.1.1. Ефективност на процеса на преподаване и учене, ориентирано към овладяване на ключовите компетентности и уменията на 21 век. Тя предполага нов начин на преподаване, базиран на компетентностния подход. Той е обвързан със следните дейности:
· Прилагане на Компетностния подход като комплекс от компетентности, необходими за личностно развитие, активно гражданство, социално включване и пригодност за трудова дейност.
· Подготовка и планиране на уроците, ориентирани към овладяване на ключовите компетентности като съвкупност от знания, умения, нагласи и отношения, които се придобиват в процеса на обучение. Необходим е нов модел на планиране на уроци за овладяване на ключовите компетености, в който учителят планира предварително цели на урока и ги операционализира според особеностите на учебния материал за съответната ключова компетност.
· Преподаване и учене, ориентирано към постигане на резултатите в конкретната дейност.
· Създаване на уроци с практическа насоченост за подходящи поведения на учениците, демонстрирани в конкретни ситуации.
· Интегрираните знания и умения от различни дисциплини да бъдат поставени в центъра на конкретни, разбираеми въпроси и теми с практическо или ежедневно измерение.
· Насърчаване интегритета на науките –чл. 76 от ЗПУО (Интегрирано междупредметно взаимодействие)
·  Изучаване на нови интегрирани учебни предмети от областта на:
· глобалното;
· гражданското;
· здравното и интеркултурното образование;
· предприемачеството;
· управлението на личните финанси;
· програмирането;
· защитата на родината, населението и околната среда;
· учебни предмети, които формират национално самочувствие, патриотичен дух и родолюбие у учениците, като разширяват и допълват съдържание, което присъства интегрирано в други учебни предмети. Например: „STEM интеграция“
· Обучения на педагогическите специалисти за практическо приложение на компетентностния подход.
· Валидиране на компетентности за завършен период, клас, етап и степен на образование.
· Усъвършенстване на уменията за формиране на:
· компетентности в областта на българския език (Езиковата и комуникативна компетентност);
· умения за общуване на чужди езици;
· математическа компетентност и основни компетентности в областта на природните науки и на технологиите;
· дигитална компетентност;
· умения за учене;
· социални и граждански компетентности;
· инициативност и предприемчивост;
· културна компетентност и умения за изразяване чрез творчество;
· умения за подкрепа на устойчивото развитие и за здравословен начин на живот и спорт.
· формиране на умения за практическо приложение на усвоените теоретични знания.
· Насърчава се използването на иновативни методи и инструменти при въвеждане на компетентностния подход в новия тип обучение, в планирането и реализирането на уроци, които провокират ученика да е активен, да преживява, мисли и твори, анализира, решава проблеми, сътрудничи си, преговаря и взема решения.

 5.1.2: Ефективност на взаимодействието за личностното развитие на учениците. Целта предполага нови критерии за качествено образование, включващи формиране на умения у учениците за самоуправление и самоконтрол. Прилагане на диференциран и индивидуализиран подход. Затвърждаване и прилагане на нови знания и умения. Извличане, интерпретиране и използване на информация от различни източници. Мотивация и нагласи за учене.
· Разработване мерки за възпитание, привличане, задържане и развитие на учениците в училището за осигуряване на интелектуалното, емоционалното, социалното, духовно-нравственото и физическото им развитие в съответствие с техните потребности, способности и интереси. Създаване на хармонична среда и условия за позитивна дисциплина, споделяне и спазване на ценности и етични норми в духа на емоционалната интелигентност. Спазване на изградените правила за разрешаване на възникнали конфликти. Изграждане на механизъм за превенцията и разрешаването на конфликти и търсене на подкрепа и партньорство в и извън общността. Създаване на правила в училищните общности за решаване на конфликти в дух на сътрудничество с цел постигане на бързи и обосновани резултати посредством използването на доказани стратегии за решаване на конфликти. Дейности на училищна комисия за превенция на тормоза и насилието и разрешаване на конфликти.
· Използване на подходящи и разнообразни методи, подходи, техники и технологии на преподаване за овладяване на уменията на 21 век и професиите на бъдещето. Необходимо е осъвременяване и актуализиране на учебното съдържание от страна на учителя в посока:
· по-силен акцент върху базовите умения (четене, чужди езици, дигитални умения, преносими умения);
· акцент върху предприемачеството;
· STEM науките;
· гражданското образование и демократичните ценности;
· дигиталните компетентности –киберсигурност и програмиране;
· Подготовка на уроци, ориентирани към трите измерения на уменията:
познавателни, включващи използване на логическо, интуитивно и творческо мислене;
умения за решаване на проблеми, проблемни задачи (за разлика от притежаването на знания за решаване на определен проблем);
вербални умения, математическа грамотност, решаване на проблеми, памет (оперативна и дългосрочна) и бързинана мислене.
В изпълнение на дейностите по оперативната цел е препоръчително – използването на терминология, която е съобразена с учебното съдържание за съответния етап и възрастовите особености на учениците; осигуряване на достъп до електронни ресурси; самостоятелно изготвяне на дидактически материали за демонстрация, набавяне на инструментариум за всяка тема; планиране и използване на ИКТ в урока; уроци с по-силен акцент върху базовите умения (грамотност в областта на четенето, на чуждите езици и на основните дигитални умения) и върху преносимите умения; предприемачество; математиката, природните науки, технологиите и инженерството (наричани за краткост STEM); разработване и въвеждане на система за квалификация на учителите във връзка с ефективното използване съвременни стратегии за овладяване на ключовите компетности.

За постигане на целите се реализират мерки в няколко направления:
1. Мерки,свързани с педагогическите специалисти:
· Повишаване на квалификацията  на педагогическите специалисти чрез включване в обучения по приоритетните   области и провеждане на вътрешноучилищна  квалификация, насочена към качественото образование.
· Подобряване на предварителната подготовка на учителите и планирането на учебните часове.
· Повишаването качеството на обучение чрез прилагане на различни методи и форми на преподаване с акцент към   активно учене и развитие на ключови компетентности.
· Използване на различни видове оценяване и разнообразни форми на проверка на компетентностите на учениците.
· Развитие на компетентностите за ефективна комуникация с учениците.
· Подобряване на взаимодействието с родителите.

 2.Мерки, свързани с учениците:
·  Превръщане на ученика в активен участник в образователния процес.
·  Проследяване на процеса на научаване чрез търсене на обратна връзка от учениците във всеки час.
·  Осигуряване на консултации и допълнително обучение на учениците.
·  Намаляване на броя на отсъствията на учениците.
·  Мотивиране на учениците за участие в състезания,олимпиади и други училищни инициативи.
·  Включване на учениците в дейности за целодневна организация на учебния ден.
·  Осигуряване на възможност за образование в различни форми на обучение.

 3.Мерки,свързани с училището:
·  Анализ на резултатите от обучението през различните периоди и от външните оценявания.
·  Подобряване на физическата среда.
·  Осигуряване на STEM обучение.
·  Осигуряване на условия за ежедневно ползване на електронни ресурси в учебните часове.
·  Провеждане на пробни външни оценявания за запознаване на учениците с формата на изпита.
·  Провеждане на открити уроци.
·  Участие в училищни, общински, национални и международни програми и проекти.
·  Ефективна комуникация с родителите.
·  Контролна дейност с акцент върху педагогическия контрол.
·  Популяризиране на постиженията на учениците и на педагогическите специалисти.

5.2. Патриотично възпитание, формиране на национално самосъзнание и общочовешки ценности на децата и учениците
5.2.1: Възпитание в ценности. Патриотично възпитание за съхраняване и утвърждаване на българската национална идентичност и българската национално самосъзнание.
· Участие в НП „Заедно в изкуствата и в спорта“;
· Придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;
· Формиране на толерантност и уважение към етническата, националната, културната, езиковата и религиозната идентичност на всеки гражданин;
· Придобиване на компетентности за разбиране на глобални процеси, тенденции и техните взаимовръзки;
· Придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз;
· Патриотичен календар на класа;
· Ученически инициативи за изразяване почит към националните герои и вековната ни история – разписани инициативи за всеки празник;
· Творби на учениците и възможности за публикуването освен в училищните, и в местни и национални медии;
· Ритуализация на училищния живот – Патронен празник; Символи и ритуали;
· Насърчаване на ценностно-ориентирано поведение и създаване на атмосфера в класната стая за формиране на социални и граждански компетентности;
· Формиране на демократични ценности и гражданско участие и самосъзнание, както и компетентности за превенция на корупцията;
·  Формиране на компетентности за междукултурен диалог и изява на активна гражданска позиция;
· Утвърждаване на интеркултурното образование чрез култура, наука и спорт;
· Разширяване обхвата на учениците, в т.ч. от уязвими групи, обучавани по метода на интеркултурно образование чрез изнесени занимания в музеи, галерии, културни институции, чрез провеждане на спортни и музикални мероприятия и занимания по интереси в областта на природните, естествените и точните науки;
· Адаптиране на ученика към образователната среда. Първите дни на ученика в училище;
· Създаване на позитивна приобщаваща среда;
· Установяване от учителя на позитивна атмосфера в паралелките и работа по управление на конфликти. Позитивни взаимоотношения учител – ученик;
· Изграждане на взаимоотношения на партньорство между учителите и учениците;
· Изграждане на политики за подкрепа за личностно развитие на ученика между институциите в системата на предучилищното и училищно образование;
· Подкрепа за личностно развитие на ученика;
· Изграждане на позитивен организационен климат.
·  Утвърждаване на позитивна дисциплина.
·  Развитие на училищната общност. 
· Превенция на обучителните трудности и ранно отстраняване на риска от тях. 
 5.2.2: Развитие на способностите и талантите:
· Създаване на условия за увеличаване обхвата на учениците в занимания по интереси.
· Осигурена обща подкрепа за включване на учениците в извънкласни дейности, спорт, отдих и култура.
· Реализиране на програма за съвременна, сигурна и достъпна образователна среда.
· Модернизиране на базата за ЦОУД за отдих, спорт и дейности по интереси.
· Подкрепа за развитие на талантите и интересите на учениците в областта на науките, технологиите, изкуствата и спорта.
· Разширен обхват на сътрудничеството между училищата и ЦПЛР за изпълнение на дейности по интереси между институциите от системата на образованието.
5.3. Осигуряване на условия за физическа активност и участие в спортни дейности
5.3.1. Развитие на интереса към различни видове дейности – физическата активност ,здравето и качеството на     живот са тясно свързани. Те се отчитат на национално и европейско ниво.                                                                                                                                      
· Организиране на допълнителни спортни занимания за учениците- те играят игри и практикуват различни спортове. През последните години новите модели за развлечение (компютри, мобилни устройства , социални мрежи ) все повече набират популярност. В резултат на това физическата активност спада и голяма част от тях имат наднормено тегло и дори затлъстяване.
· Сформиране на клубове по спорт – волейбол, шахмат, футбол и баскетбол.
· Участия в мероприятия от Националният спортен календар

5.3.2. Оборудване и ремонт на физкултурните салони  и площадки 
·  Включване в Национални програми и проекти  за осъвременяване на спортното оборудване ,на спортните площадки и салони.
· Запазване и развиване  на създадените спортни клубове.

5.4. Гражданско, здравно, екологично и интеркултурно образование
· Гражданско образование: Гражданското образование има за цел да помогне на учениците да разберат как функционира обществото и държавата. То ги учи на техните права и задължения като граждани и ги насърчава да участват активно в обществения живот. Чрез него се изграждат отговорни личности, които могат да вземат информирани решения и да защитават своите позиции.
· Здравно образование: Здравното образование е насочено към изграждане на навици за здравословен начин на живот. То включва знания за правилно хранене, физическа активност, лична хигиена и превенция на болести. Учениците се учат как да се грижат както за физическото, така и за психическото си здраве.
· Екологично образование: Екологичното образование развива съзнание за опазване на природата и околната среда. То запознава учениците с глобални проблеми като замърсяването и климатичните промени. Основната му цел е да насърчи устойчив начин на живот и отговорно отношение към природните ресурси.
· Интеркултурно образование: Интеркултурното образование подпомага разбирането и уважението към културното многообразие. То развива толерантност, емпатия и умения за общуване с хора от различни култури и религии. Учениците се учат да приемат различията и да съжителстват в хармония.
 Тези четири области на образованието допринасят за изграждането на информирани, здрави, отговорни и толерантни личности, които могат успешно да се реализират в съвременното общество.
5.5. Механизъм за съвместна работа с институциите по обхващане и включване в системата на предучилищното и училищното образование на деца и ученици в задължителна предучилищна и училищна възраст.
· Създаване на добри условия и организация на образованието на учениците, подлежащи на задължително училищно образование
Процесът обхваща различни аспекти от функционирането на институцията и изисква целенасочени усилия от всички педагогически и непедагогически специалисти. Съвместната и подкрепяща физическа среда е от важно значение учениците да се чувстват комфортно и институцията да бъде не само място, където учат, но и за отдих и за социални контакти.
· Планиране и реализация на дейности за подкрепа за личностно развитие на учениците
Сформиране на клубове по интереси. Стремим се да оползотворим всички съществуващи възможности за организиране на дейности по интереси, които се финансират както от бюджета, така и  по програми и проекти. Особено важно е включването на ученици с ниска мотивация, които по-често отпадат от образователната система. Организирането и провеждането на дейности извънучебно време също влияе положително на връзката с училището.
· Изграждане на ефективни модели на взаимодействие между училището и семействата.
Въпреки, че понякога комуникацията е много затруднена, спазването на принципи като уважение към всеки родител, незамисимо от различните гледни точки и социален статус, постоянна връзка и информиране относно развитието на детето му, създаване на условия за участие на родителя в различни образователни взаимодействия – образователни, спортни, екологични, културни дейности, екскурзии и други.
· Сътрудничество с институциите, които имат непосредствени ангажименти по Механизма
Съвместни дейности с РУО гр. Бургас, Община Средец,  МВР, Дирекция „Социално подпомагане“ и други са необходими, когато мерките на училищно ниво не водят до подобряване на посещаемостта.
· Проследяване на посещаемостта е важен процес за своевременното идентифициране на проблем на конкретен ученик. Съществува практика за ежедневно контролиране от класните ръководители и своевременното уведомяване на педагогическия съветник и медиаторите за изясняване на причините за отсъствие на ученик. Това дава възможност за адекватна навременна реакция от училището и семейството и не позволява възникнал проблем да ескалира.
· Предприемане на действия за преодоляване на проблемното поведение на ученици: налагането на санкции има въздействие за ограничение на отсъствията.

Мерки, които се предприемат при риск от отпадане от образователната система:
· Мотивиране, консултиране и подпомагане на дейности за приобщаване на ученици с проблемна посещаемост от непълни семейства, от уязвими групи или със СОП.
· Осъществяване на връзка с родители или с баби и дядовци, които ги отглеждат, и информиране за образователни или поведенчески проблеми.
· Мотивиране на учениците, чиито родители не са ангажирани в достатъчна степен с образованието им, да посещават Групите за Целодневна Организация на Учебния ден.
· Предоставяне на финансово или друго материално подпомагане на ученици от социално слаби семейства.
· Сътрудничество с отдел “Закрила на детето“ в случай на установен риск за ученика.

5.6. Педоставяне на равни възможности за обучение и/или възпитание
      В училището е създадена среда, в която безпроблемно общуват представители на различни култури и етнически групи. Интеркултурното образование се осъществява във всички видове училищна подготовка по учебните предмети, както и в Часа на класа. Изграждат се положителни нагласи към включващо обучение на участниците в образователния процес – учители, ученици и родители.
     Осигуряването на качествено образование, съобразено с интересите и индивидуалните потребности,  и възможност за личностна и професионална реализация независимо от произхода на учениците, е осмислена цел на училището.
Принципите, от които се водим в СУ“ СВ. Св. Кирил и Методий“ са:
· Равнопоставеност и недопускане на дискриминация.
· Равен достъп до образование и приобщаване на всеки ученик.
· Съхраняване на етнокултурното многообразие.
Реализацията на принципите се осъществява чрез дейности по оперативните цели:
· Съхранение и развитие на културната идентичност на учениците от етническите малцинства.
· Осъществяване на интеркултурно образование.
За реализацията на тези цели търсим подкрепата на семействата, на институциите и на различни неправителствени организации.
5.7. Пиобщаване на деца и ученици
Преодоляване на регионалните, социално-икономическите и други бариери за достъп до образование.
· Работа с родителите и институциите – участници в екипите за обхват.
· Преодоляване на езиковите бариери пред учениците, които не говорят български в семейството, както и учениците на българите, които се завръщат от чужбина.
· Подкрепа на учениците, които не говорят български език в семейството за развиване на речников запас и компенсиране на дефицитите при усвояване на учебното съдържание.
· Допълнително обучени по български език за ученици от уязвими групи:
· осигуряване на среда за активно приобщаване в системата на предучилищното образование, включително за ранна превенция на обучителни затруднения;
· квалификация на педагогическите специалисти и непедагогическия персонал, вкл. образователните медиатори за работа в мултикултурна образователна среда ;
· интензивна работа с родители: обучения относно техните права и задължения, свързани с образованието на децата им и за формиране на мотивация за активно приобщаване на децата им.

5.8. Противодействие на тормоза и насилието
Дефиниции на понятията „тормоз“ и „насилие“, характеристиките им и разликите между тях дава Механизмът за противодействие на тормоза и насилието в институциите в системата на предучилищното и училищното образование. Училището изгражда пълна политика, чиито елементи са подкрепата за личностно развитие на ученика, изграждането на позитивен организационен климат, утвърждаването на позитивна дисциплина и развитие на училищната общност.
     В съответствие с Механизма се стремим към изграждането на сигурна образователна среда, базирана на следните принципи:
· Цялостен училищен подход: Полагане на координирани, последователни и споделениусилия от всички участници в образователния процес (директор, учители, непедагогически персонал, ученици и родители).
· Позитивна култура и климат: Утвърждаване на среда, която приема различията, ясно адресира агресивното поведение и изгражда нулева толерантност към всички форми на насилие и тормоз.
· Системност и регулярност: Стриктно вписване, изясняване, прилагане на мерки и последващи действия за всеки регистриран случай.
· Координация и последователност: Поддържане на постоянна мрежа от взаимовръзки и взаимодействия вътре в институцията за гарантиране на сигурността.
· Партньорство с родителите: Включване на семейството като активен и неизменен партньор в превантивните дейности и мерките за интервенция.
· Оценка и проследяване: Редовен мониторинг и анализ на ефективността на предприетите мерки за превенция и реакция.
В съответствие с Механизма в училище е създаден координационен съвет, който отговаря за планиране, проследяване и координиране на усилията за справяне с насилието и тормоза. Координационният съвет изготвя план за превенция и интервенция на насилието и тормоза, където са очертани дейностите за превенция и интервенция и сроковете и отговорниците за изпълнението.
     Стратегическа цел на училището е недопускането на случаи на тормоз и насилие. За реализацията на тази цел се следва Алгоритъма за прилагане на Механизма за противодействие на тормоза и насилието в институциите в системата на предучилищното и училищното образование и изготвянето и ежегодното актуализиране на пакет от документи. 
     През периода на действие на настоящата Стратегия целта на Плана за превенция и намаляване на агресията и тормоза и недопускане на дискриминация в образователните институции, заложена в Стратегическата рамка за развитие на образованието, обучението и ученето в Република България (2021-2030), дава възможност приоритетно да бъдат реализирани дейности за повишаване на социалните умения за общуване и решаване на конфликти по ненасилствен начин, квалификация на педагогическите специалисти за управление на конфликти, справяне с агресията, дискриминацията и насилието, включване в събития на общинско, областно и национално ниво за повишаване на толерантността, за намаляване на агресията и кибертормоза.
     Тематиката за противодействие на тормоза и насилието няма изолиран характер и не се разглежда самостоятелно. Дейностите, насочени към преодоляване на проявите на агресия, са хоризонтален приоритет и се реализират като неделима част от останалите приоритетни области в настоящата стратегия. Успешната превенция се основава на взаимодействието между всички заложени мерки. 
5.9. Превенция на риск от ранно отпадане от системата на предучилищното и училищното образование
През последните години училището последователно реализира дейности, насочени към превенция на риска от отпадане от образователната система. В тези дейности активно се включват педагогическите специалисти и учениците, като се търси съдействието и партньорството на родителите, институциите и неправителствените организации, с които училището поддържа устойчеви взаимоотношения.
   Настоящата визия за превенция на ранното отпадане от училище представлява продължение и надграждане на реализираните до момента училищни политики и дейности. Тя конкретизира основните мерки за превенция, ранна интервенция и ограничаване на случаите на отпадане и преждевременно напускане на образователната система, съобразени с националните стратегически документи в областта на образованието и социалното включване. 
     Приоритетът „Ефективно включване, трайно приобщаване и образователна интеграция“ на Стратегическата рамка за развитие на образованието, обучението и ученето в Република България (2021-2030) е свързан с прилагането на мерки за предотвратяване на риска от отпадане и ранно напускане на училище. Те са насочени както към учениците и техните семейства, така и към повишаване на професионалната компетентност на педагогическите и непедагогическите специалисти за работа с деца и ученици, които се намират в риск.
     Основната цел е изграждането на подкрепяща и приобщаваща училищна общност, която своевременно разпознава потребностите на учениците в риск и предприема подходящи действия за тяхното задържане и успешно включване в образователния процес. За постигането на тази цел се предвиждат следните основни направления:
· Създаване на спокойна, сигурна и подкрепяща образователна среда.
· Подобряване качеството на преподаването и резултатите от обучението.
· Осигуряване на равен достъп до качествено образование за ученици от уязвими групи.
· Прилагане на подходящи форми на подкрепа на ученици със специални образователни потребности.
· Насърчаване на личностното, социалното и емоционалното развитие на учениците.
· Подкрепа за професионалното и кариерното ориентиране на учениците.
· Активно включване на родителите в образователния процес и в училищния живот.
· Създаване на връзка между образованието и бъдещата професионална реализация на учениците.
· Ранно разпознаване на признаците за риск от отпадане и предприемане на своевременни мерки.
· Разширяване на възможностите за участие в извънкласни и извънучилищни дейности.
· Подкрепа за активното участие на учениците в различни училищни и обществени инициативи.
· Развитие на партньорството между училището, семейството и различни институции и организации.
· Споделяне на добри практики и участие в образователни мрежи.
· Осигуряване на необходимата подкрепа за семейства в затруднено социално и финансово положение.
· Създаване на условия за откриване, развитие и насърчаване на талантливите и изявени ученици.
· Подкрепа и работа с деца, които се намират в неблагоприятна социална ситуация.
· Работа и индивидуален подход към деца със специални образователни потребности.
· Работа с деца, принадлежащи към различни етнически общности.
· Създаване и поддържане на достъпна, комфортна и добре организирана образователна среда.
Този подход има за цел всеки ученик да получи необходимата подкрепа според своите индивидуални потребности, да се чувства приет и значим за училищната общност и да бъде насърчаван да продължи образованието си и да развива своите способности.
6. ЗАДАЧИ ЗА ПОСТИГАНЕ НА ЦЕЛИТЕ

Целта, която си поставяме, за повишаване качеството на обучението може да се реши с реализирането на следните задачи:
1. За подобряване на достъпа и задържането в училище:
·  Да се въведе система за ежедневно проследяване на посещаемостта
· Да се идентифицират ученици в риск от отпадане и да се работи индивидуално
· Да се осъществява постоянна връзка с родители чрез медиатори
· Да се организират кампании за значението на образованието
· Да се осигури подкрепа при материални затруднения

2. За повишаване на учебната успеваемост:
· Допълнителни занимания по български език и основни предмети
· Индивидуални образователни планове при нужда
· Интерактивни методи на обучение
· Групи за наваксване на дефицити
· Проследяване на напредъка

3. За квалификация на педагогическите специалисти:
· Обучения за мултикултурна среда
· Приобщаващо образование
· Обмен на добри практики
· Културно чувствително преподаване

4. За работа с родители:
· Регулярни срещи с родители
· Роля на медиаторите
· Включване в инициативи
· Консултации и разяснителни кампании

5. За приобщаваща училищна среда
· Културни и образователни събития
· Превенция на дискриминация и тормоз
· Толерантност и уважение
· Безопасна среда

6. За мотивация и личностно развитие
· Кариерно ориентиране
· Извънкласни дейности
· Система за поощрения
· Социално-емоционални умения
 
7. За мониторинг и оценка
· Анализ на резултатите
· Проследяване на напредъка
· Актуализация на мерки
·  Обратна връзка



         ФИНАНСИРАНЕ  НА  ДЕЙНОСТИТЕ

Финансирането на училището се осигурява от държавния бюджет на РБългария за съответната бюджетна година, чрез ПРБК - Община Средец, на база разпределени средства по формула, съгласно единни разходни стандарти. 
ПРБК делегира права на училището, въз основа на които се управляват ресурсите му.
Извън единните разходни стандарти се предоставят средства за:
· стипендии; 
· учебници и учебни помагала; 
· спорт; 
· добавка за деца и ученици на ресурсно подпомагане; 
· добавка за подобряване на материално-техническата база на училищата за учениците в дневна форма на обучение; 
· допълнително финансиране от Национални програми, Европейски и други програми за развитие на образованието и извънкласните форми; 
· други целеви средства, за които има отделно регламентиран ред и условия за разпределение. 
Дейностите, които предполагат финансиране могат да бъдат осигурени и от собствени приходи (дарения). 
Заплащането на труда на учителите и служителите в училището се извършва съгласно Вътрешни правила за работна заплата.
Средствата за СБКО и квалификация на учителите (извън тези по Национална програма „Квалификация“) са включени в единните разходни стандарти. 
Размерът на финансиране зависи от броя ученици към първа дата на съответната година и търпи корекция спрямо брой ученици към 01.12. на съответната година.

МЕХАНИЗЪМ ЗА ОБРАТНА ВРЪЗКА- МОНИТОРИНГ И АКТУАЛИЗАЦИЯ НА СТРАТЕГИЯТА

Финансовите ресурси се насочват към постигане на целите на училищната образователна политика. През периода на изпълнение на стратегията се предвижда поетапно увеличение на средствата за образование. 
Срокът за изпълнение на стратегията е края на 2027/2028 учебна год. 
Стратегията се актуализира в началото на всяка учебна година, както и в случай на значителни промени в организацията на работа в училището или на нормативната база на средното образование. 
На основата на тази стратегия всяка година се разработва годишен план за дейностите с конкретни срокове и отговорници.
Утвърдени са правила, инструкции и указания в СФУК за опазване на собствеността и активите на учебното заведение и др., за подобряване на механизмите за контрол, отчетност и отговорност при управлението на финансовите ресурси на ниво училище. 



Стратегията е приета с решение на Педагогическия съвет №21/ 14.09.2026 г., одобрена е от Обществения съвет (Протокол № 4/ 11.09.2026г.)

